open-index/open-wikipedia-markdown huggingface dataset:
Πυραμίδα του Λυγουριού

Η **πυραμίδα του Λυγουριού** βρίσκεται στην Αργολίδα, στις βόρειες παρυφές του Λυγουριού. Έχει σχήμα πυραμιδοειδές με άνισες πλευρές. Σήμερα είναι κατεστραμμένη σε μεγάλο βαθμό (σώζεται μόνο η βάση της) και τα υλικά της χρησιμοποιήθηκαν για την κατασκευή άλλων οικοδομημάτων. Την αναφέρει ο Παυσανίας υποθέτοντας ότι ήταν μικρό οχυρό για στρατιωτικές φρουρές. Νεότεροι ερευνητές θεωρούν ότι ήταν ταφικό μνημείο ή φρυκτωρία. 

## Πηγές

* 

## Περαιτέρω ανάγνωση
* https://digitallibrary.academyofathens.gr/archive/item/11503
* https://digitallibrary.academyofathens.gr/archive/item/11513
* https://digitallibrary.academyofathens.gr/archive/item/18689

Κατηγορία:Αρχαιολογικοί τόποι στην Αργολίδα
Λυγουριο
Μελέτιος Αθηνών

Με το όνομα **Μελέτιος Αθηνών** αναφέρονται οι:
* Επίσκοπος Αθηνών Μελέτιος Α΄
* Επίσκοπος Αθηνών Μελέτιος Β΄
* Μελέτιος Μεταξάκης
Ιωαννίκιος Λειχούδης

Ο **Ιωαννίκιος Λειχούδης** υπήρξε Έλληνας λόγιος του 17ου αιώνα.

## Βιογραφία
Γεννήθηκε στην Κεφαλλονιά το 1633. Αδελφός του ήταν ο Σωφρόνιος Λειχούδης. Αφού αρχικά σπούδασε στη Κεφαλλονιά και έπειτα πήγε στη Βενετία για να σπουδάσει θεολογία και φιλοσοφία με καθηγητή τον Γεράσιμο Βλάχο. Φοίτησε και στο Πανεπιστήμιο της Πάντοβα επί εννέα χρόνια και αναγορεύτηκε διδάκτορας. Επέστρεψε στην Κεφαλονιά όπου χειροτονήθηκε ιερέας. Δίδαξε για πολλά χρόνια στα σχολεία της Κεφαλλονιάς, της Μακεδονίας και της Θεσσαλίας. Το 1683 μετέβη στην Κωνσταντινούπολη, όπου δίδαξε στους ναούς με την άδεια του Πατριάρχη. Έπειτα, στάλθηκε από τον Πατριάρχη στη Ρωσία, όπου δίδαξε από το 1685 στην Ακαδημία της Μόσχας ρητορική και ελληνικά. Απεβίωσε στις 7 Αυγούστου 1717.

## Πηγές
*  
*Δημήτριος Α. Γιαλαμάς, «ΟΙ ΑΔΕΛΦΟΙ ΛΕΙΧΟΥΔΗ ΣΤΗ ΡΩΣΙΑ»https://web.archive.org/web/20090414225228/http://www.kerie.org/readarticle.php?article_id=10
*Ιωάννης Βανδουλάκης, «Από τη Βενετία στη Μόσχα: Για το χαρακτήρα της επιστήμης που μετέδωσαν οι αδελφοί Λειχούδη στη Μοσχοβία». Γ.Ν. Βλαχάκης, Θ. Νικολαΐδης (επ.) *Βυζάντιο - Βενετία - Νεώτερος Ελληνισμός. Μια περιπλάνηση στον κόσμο της ελληνικής επιστημονικής σκέψης*. Πρακτικά συνεδρίου, Αθήνα 7-9 Νοεμβρίου 2003, ΕΙΕ, 2004, 23–42.
* Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990, σελ. 358-371.

## Παραπομπές


Κατηγορία:Έλληνες λόγιοι του 17ου αιώνα
Κατηγορία:Ορθόδοξοι λόγιοι
Κατηγορία:Έλληνες κληρικοί
Αθανάσιος Γ΄ Αντιοχείας

Ο **Αθανάσιος** υπήρξε Πατριάρχης Αντιοχείας.

## Βιογραφία
Γεννήθηκε στην Αντιόχεια. Μιλούσε ελληνικά και αραβικά και ήταν έμπειρος των ιερών γραφών. Διετέλεσε ηγούμενος στην μονή του αγίου Σάββα στην Παλαιστίνη. Προσκλήθηκε το 1686 από τους χριστιανούς της Συρίας και έγινε Πατριάρχης Αντιοχείας. Παραιτήθηκε τον Οκτώβριο του 1694. Μετά τον θάνατο του Πατριάρχη Κυρίλλου ξανά ανέβηκε στον Πατριαρχικό θρόνο πριν το 1722.

Απεβίωσε το 1728. 
## Πηγές
* 

Κατηγορία:Πατριάρχες Αντιοχείας
Κατηγορία:Έλληνες λόγιοι του 18ου αιώνα
Κατηγορία:Ορθόδοξοι λόγιοι
Ζώσιμος Περιστάνος

Ο **Ζώσιμος Περιστάνος** υπήρξε Έλληνας λόγιος του 18ου αιώνα.

## Βιογραφία
Γεννήθηκε στις αρχές του 18ου αιώνα στην Κεφαλλονιά. Αφού διδάχθηκε τα ελληνικά γράμματα στην πατρίδα του, πήγε στην Πάντοβα και σπούδασε φιλοσοφία και θεολογία.

## Συγγράμματα
Ενώ ήταν φοιτητής το 1730 έγραψε στα λατινικά το *De Christo Pascha suum praemature atque in pane fermantato celebrante Dissertatio,* που μετατυπώθηκε στην Λειψία το 1737.

## Παραπομπές


Κατηγορία:Ορθόδοξοι λόγιοι
Κατηγορία:Έλληνες λόγιοι του 18ου αιώνα
Αναστάσιος Γόρδιος

Ο **Αναστάσιος Γόρδιος** υπήρξε Έλληνας λόγιος του 17ου αιώνα και άγιος της Ορθόδοξης Εκκλησίας.

## Βιογραφία
Γεννήθηκε το 1654 στους Βρανιανούς των Αγράφων. Διδάχτηκε τα εγκύκλια γράμματα στον Ευγένιο Αιτωλό και μετά πήγε στην Αθήνα, μετά στα Γιάννενα και μετά στην Πάντοβα της Ιταλίας. Ήταν άνδρας λόγιος και πολυμαθής, μιλούσε ελληνικά και λατινικά, ήταν δε μορφωμένος και στην ιερή θεολογία και ικανός ιεροκήρυκας. Απεβίωσε στις 7 Ιουνίου του 1729 σε ηλικία 75 χρονών στο μοναστήρι της Αγίας Παρασκευής των Βρανιανών, όπου προηγουμένως δίδαξε πολλά χρόνια τα ελληνικά γράμματα.

Το 2021 κατετάγη στο αγιολόγιο από την Εκκλησία της Ελλάδος και η μνήμη του τιμάται στις 7 Ιουνίου εκάστου έτους.

## Συγγράμματα
Μνημονεύονται εκτός των άλλων και τα εξής συγγράμματα του:
* Εγχειρίδιο περί του τι έστιν η βασιλεία του Μωάμεθ και τις εστίν ο αντίχριστος, εν ω και περί της αρχής του Πάπα Ρώμης

## Παραπομπές


## Πηγές
* 

Κατηγορία:Ορθόδοξοι λόγιοι
Κατηγορία:Έλληνες λόγιοι του 17ου αιώνα
Χριστόφορος Εμποροκωμήτης

Ο **Χριστόφορος Εμποροκωμήτης** ήταν Έλληνας ιερομόναχος του 17ου-18ου αιώνα, διδάσκαλος και συγγραφέας. Θεωρείτο από μαθητές του ως *λογιώτατος και πνευματοφόρος κήρυξ του [[Ευαγγέλιο|ευαγγελίου]]*.

## Βιογραφία
Γεννήθηκε στα Ιωάννινα και είχε φήμη για την ευρύτητα της παιδείας και για την ενάρετη διαγωγή του. Από το 1699 μέχρι τις αρχές του 18ου αιώνα δίδαξε στην Κέρκυρα. Συνέγραψε και το 1728 εξέδωσε, πιθανότατα στο Βουκουρέστι, μελέτη γύρω από το ζήμημα της εκπόρευσης του Αγίου Πνεύματος. Ο λόγος του Εμποροκωμήτη έχει χαρακτηριστεί ήρεμος και πράος, αλλά ταυτόχρονα «ακαταμάχητος» και «ισχυρός», ως η «φωνή της αληθείας» της Ελληνορθόδοξης Εκκλησίας απέναντι σε εκείνους που είχαν αποσκιρτήσει και είχαν μετατραπεί σε σφοδρούς πολέμιούς της, όπως ο Νικόλαος Κομνηνός Παπαδόπουλος.

## Συγγράμματα
* *Εγχειρίδιον περί της εκπορεύσεως του Παναγίου Πνεύματος, ήτοι Απολογία προς τον αιδεσιμώτατον Αββάν Νικόλαον Κομνηνόν Παπαδόπουλον* (1728).

## Παραπομπές


Κατηγορία:Έλληνες λόγιοι του 17ου αιώνα
Κατηγορία:Ορθόδοξοι λόγιοι
Αντώνιος Αργυρός

Ο **Αντώνιος Π. Αργυρός** (Σπαρτιά Κεφαλληνίας, 1952) είναι Έλληνας δικηγόρος  και συγγραφέας που έχει διατελέσει υπηρεσιακός υπουργός Επικρατείας.

Σπούδασε νομικά στο Πανεπιστήμιο Θεσσαλονίκης και δικηγορεί από το 1976 στο Συμβούλιο της Επικρατείας και τον Άρειο Πάγο.  

Στις 17 Μαΐου 2012, στην υπηρεσιακής κυβέρνησης Πικραμμένου ανέλαβε υπουργός Επικρατείας μέχρι τη διενέργεια εκλογών στις 17 Ιουνίου 2012. 

## Εργογραφία
* '''ΕΝΙΣΤΑΜΑΙ''' -ΛΟΓΙΑ ΕΛΠΙΔΑΣ ΓΙΑ ΜΙΑ ΝΕΑ ΜΕΤΑΠΟΛΙΤΕΥΣΗ, Δοκίμιο  (εκδόσεις ΣΙΔΕΡΗΣ Ι.2015) 
* '''Η δίκαιη ικανοποίηση λόγω υπερβάσεως της εύλογης διάρκειας της δίκη'''ς(Ν. 4055/2012, 4239/2014). Πρόλογος: Παναγιώτης Ο. Πικραμμένος,(εκδόσεις Σάκκουλα ΑΕ 2015)
* **Το νομικό  καθεστώς των Παλιννοστούντων** ,(Πρόλογος :Γιώργος Ιακώβου τ. ΥΠΕΞ Κυπριακής Δημοκρατίας) έκδοσή  Ε.Ι.ΥΑ.Π.Ο.Ε  1996)
* Συμμετοχή σε συλλογικό έργο: Τιμητικός Τόμος για τα 50 χρόνια των Τακτικών Διοικητικών Δικαστηρίων(εκδόσεις Σάκκουλα ΑΕ 2015)
* Συμμετοχή σε συλλογικό έργο :Μελέτες επί του Μνημονίου (έκδοσή ΔΣΑ 201(επιμέλεια έκδοσης) -Μελέτη: "**Τα "προνόμια" του Δημοσίου και το "Δίκαιο της Ανάγκης" στο κράτος δικαίου",**
* Συμμετοχή σε συλλογικό έργο :«ΕΛΛΗΝΙΚΗ ΔΙΚΗΓΟΡΙΑ –ΜΝHΜΟΝΙΑΚΟΙ ΜΥΘΟΙ ΚΑΙ ΚΑΘΗΜΕΡΙΝΕΣ ΠΡΑΓΜΑΤΙΚΟΤΗΤΕΣ» ΕΚΔΟΣΗ ΔΣΑ 2012
* Συμμετοχή σε συλλογικό έργο προς τιμήν καθηγητή Γρηγόρη Τσάλτα "***Θαλάσσιοι και Ωκεάνιοι Χώροι, Περιβάλλον, Βιώσιμη Ανάπτυξη και Διεθνές Δίκαιο.*** ***Πολιτική και Διακυβέρνηση: Προκλήσεις στον 21<sup>ο</sup> Αιώνα"*** εκδ Σιδέρη 2021.

* "Ο ΔΙΚΗΓΟΡΟΣ ΜΑΧΗΤΗΣ ΚΑΙ ΥΠΕΡΑΣΠΙΣΤΗΣ ΤΩΝ ΑΤΟΜΙΚΩΝ ΚΑΙ ΚΟΙΝΩΝΙΚΩΝ ΔΙΚΑΙΩΜΑΤΩΝ ,ΩΣ ΠΟΤΕ ΟΜΩΣ" ;. 

* «'''Η ΑΚΑΔΗΜΑΙΚΗ ΕΛΕΥΘΕΡΙΑ  ΚΑΙ ΤΟ «ΠΑΝΕΠΙΣΤΗΜΙΑΚΟ ΑΣΥΛΟ'''» (2011), ΕΚΔΟΣΗ ΕΚΠΑ.

* '''ΕΠΤΑΝΗΣΙΑΚΑ ΑΝΑΛΕΚΤΑ-ΟΙ ΑΓΑΠΕΣ ΤΗΣ ΖΩΗΣ ΜΟΥ- ΤΑ ΣΠΑΡΤΙΑ-ΤΑ ΠΝΕΥΜΑΤΙΚΑ ΕΠΤΑΝΗΣΑ'''- ΤΟΜΟΣ 1-ΕΚΔΟΣΕΙΣ Ι.ΣΙΔΕΡΗΣ 2018.

* "'''ΚΑΡΔΙΑΚΗ ΘΥΕΛΛΑ'''" "Λόγια αγάπης και νοσταλγίας". Αθήναι 2018 εκδ. ΟΣΕΛΟΤΟΣ.

* «ΤΑ ΕΠΤΑΝΗΣΑ ΚΑΤΑ ΤΗΝ ΕΠΑΝΑΣΤΑΣΗ ΤΟΥ 1821» Ε-ΒΟΟΚ 2021

* « Ο ΔΙΚΗΓΟΡΟΣ ΚΑΙ Ο ΡΟΛΟΣ ΤΩΝ ΔΙΚΗΓΟΡΙΚΩΝ ΣΥΛΛΟΓΩΝ και Η ΙΣΤΟΡΙΑ ΤΟΥ ΔΙΚΗΓΟΡΙΚΟΥ ΣΩΜΑΤΟΣ ΜΕΣΑ ΑΠΟ ΤΟΥΣ ΑΓΩΝΕΣ ΤΟΥ.» e-book

* « ΤΑ ΕΠΤΑΝΗΣΑ ΜΕΤΑ ΤΗΝ ΕΝΩΣΗ ΜΕ ΤΗΝ ΕΛΛΑΔΑ» e-book 2020

* “ Ο ΔΙΚΑΣΤΗΣ ΜΕ ΤΑ ΜΑΤΙΑ ΕΝΟΣ ΔΙΚΗΓΟΡΟΥ”  e-book 2020

* «ΟΙ ΔΥΝΑΤΟΤΗΤΕΣ ΑΜΥΝΑΣ ΤΟΥ ΠΟΛΙΤΗ ΑΠΟ: Α) ΠΡΟΔΗΛΟ ΣΦΑΛΜΑ ΔΙΚΑΣΤΙΚΟΥ ΛΕΙΤΟΥΡΓΟΥ. Β) ΕΣΚΕΜΜΕΝΗ ΕΝΕΡΓΕΙΑ ΔΙΚΑΣΤΙΚΟΥ ΛΕΙΤΟΥΡΓΟΥ. Γ) ΑΠΟ ΤΗΝ ΚΑΘΥΣΤΕΡΗΣΗ ΕΚΔΙΚΑΣΗΣ ΤΗΣ ΥΠΟΘΕΣΕΩΣ ΤΟΥ.» Ε-ΒΟΟΚ

* «Η υποχρέωση συμμόρφωσης της ΔΙΟΙΚΗΣΗΣ προς ακυρωτική απόφαση του ΣτΕ ή του διοικητικού Εφετείου». Ε-ΒΟΟΚ

* ΤΟ ΙΔΙΟΚΤΗΣΙΑΚΟ ΚΑΘΕΣΤΩΣ ΤΟΥ ΕΛΛΗΝΙΚΟΥ ΔΗΜΟΣΙΟΥ ΚΑΙ ΙΔΙΩΣ ΤΩΝ ΔΑΣΩΝ, ΣΤΑ ΕΠΤΑΝΗΣΑ    Ε-ΒΟΟΚ
*"**ΑΣΤΙΚΗ ΕΥΘΥΝΗ ΤΟΥ ΔΗΜΟΣΙΟΥ-ΤΟ ΔΙΚΑΙΩΜΑ ΑΠΟΖΗΜΙΩΣΗΣ"**  εκδ, ΝΟΜΙΚΗ ΒΙΒΛΙΟΘΗΚΗ 2021 σελ 180.-https://www.nb.org/i-astiki-euthini-tou-dimosiou.htmlβ΄εκδοση  Δεκεμβριος 2023, Πρόλογος:Λυμπερόπουλος Π., Σκορδάκη Β.σελίδες 400,-
*Συμμετοχή σε συλλογικό έργο "In Memoriam Γεωργίου Χ. Παναγιωτόπουλου" εκδ Σακκουλας 2022-https://www.sakkoulas.gr/el/editions/ch-koulouri-p-pikrammenos-p-tsoukas-in-memoriam-georgiou-ch-panagiotopoulou-2022/

## Παραπομπές


Κατηγορία:Έλληνες υπουργοί Επικρατείας
Αγγελική - Ευφροσύνη Κιάου

Η **Αγγελική - Ευφροσύνη Δημάκου-Κιάου**, είναι Ελληνίδα δικηγόρος. Έχει διατελέσει δύο φορές υπηρεσιακή υπουργός Παιδείας.

## Βιογραφικά στοιχεία

Έχει σπουδάσει νομικά στο Πανεπιστήμιο του Αμβούργου και του Γκέτινγκεν. Είναι συνταξιούχος μετά από άσκηση δικηγορίας και διδακτική σταδιοδρομία στο Πανεπιστήμιο Αθηνών. Έχει διατελέσει αντιπρόεδρος του Δικηγορικού Συλλόγου Αθηνών, του οποίου σήμερα είναι εκπρόσωπος. 

Στις 17 Μαΐου 2012, κατά τον διορισμό της υπηρεσιακής κυβέρνησης Παναγιώτη Πικραμμένου από τον πρόεδρο της Ελληνικής Δημοκρατίας Κάρολο Παπούλια, ανέλαβε το υπουργείο Παιδείας, Δια Βίου Μάθησης και Θρησκευμάτων μέχρι τη διενέργεια εκλογών στις 17 Ιουνίου 2012.

Στις 28 Αυγούστου 2015, κατά τον διορισμό της υπηρεσιακής κυβέρνησης Βασιλικής Θάνου από τον πρόεδρο της Ελληνικής Δημοκρατίας Προκόπη Παυλόπουλο, ανέλαβε το υπουργείο Πολιτισμού, Παιδείας και Θρησκευμάτων μέχρι τη διενέργεια εκλογών στις 20 Σεπτεμβρίου 2015 

Είναι παντρεμένη με τον δημοσιογράφο και πρώην πρόεδρο της ΕΣΗΕΑ, Νίκο Κιάο.

## Παραπομπές


Κατηγορία:Έλληνες δικηγόροι του 21ου αιώνα
Κατηγορία:Έλληνες υπουργοί Παιδείας, Διά Βίου Μάθησης και Θρησκευμάτων
Κατηγορία:Έλληνες υπουργοί Πολιτισμού, Παιδείας και Θρησκευμάτων
Τζον Τέρι

Ο **Τζον Τέρι** (αγγλικά: *John George Terry*, 7 Δεκεμβρίου 1980) είναι Άγγλος πρώην διεθνής ποδοσφαιριστής. Αγωνιζόταν ως κεντρικός αμυντικός και αυτήν την στιγμη εργάζεται ως βοηθός προπονητή στην Άστον Βίλα. Διετέλεσε αρχηγός της Εθνικής Αγγλίας, από τον Αύγουστο του 2006 μέχρι τον Φεβρουάριο του 2010, και από το Μάρτιο του 2011 μέχρι και τον Φεβρουάριο του 2012.

Ο Τέρι βραβεύτηκε ως Καλύτερος Αμυντικός της Χρονιάς από την UEFA το 2005, 2008 και 2009 και συμπεριλήφθηκε στο FIFPro World XI για τέσσερις συνεχόμενες περιόδους, από το 2005 έως το 2008. Ήταν επίσης ο μόνος Άγγλος παίκτης που συμπεριλήφθηκε στην all-star ομάδα για το Παγκόσμιο Κύπελλο Ποδοσφαίρου 2006.

Ο Τέρι είναι ο πιο επιτυχημένος αρχηγός της Τσέλσι, αφού έχει κατακτήσει πέντε Πρωταθλήματα Αγγλίας, πέντε Κύπελλα Αγγλίας FA Cup και τρία Λιγκ Καπ από το 2004. Είναι ένας από τους πέντε παίκτες που έχουν κάνει πάνω από 500 εμφανίσεις για την Τσέλσι και επίσης, είναι ο αμυντικός με τα περισσότερα γκολ στην ιστορία της ομάδας. Το 2007, έγινε ο πρώτος αρχηγός που σήκωσε Κύπελλο Αγγλίας, στο νέο Στάδιο Γουέμπλεϊ στη νίκη της Τσέλσι με 1-0 επί της Μάντσεστερ Γιουνάιτεντ, καθώς επίσης και ο πρώτος παίκτης που σκόραρε σε διεθνές αγώνα εκεί, πετυχαίνοντας γκολ με κεφαλιά στην ισοπαλία 1-1 της Αγγλίας με τη Βραζιλία.

Τον Απρίλιο του 2017 ανακοινώθηκε πως ο Τέρι αποχωρεί από την Τσέλσι, ύστερα από 22 χρόνια στο σύλλογο. Τον Ιούλιο του ίδιου έτους υπέγραψε συμβόλαιο ενός έτους με την Άστον Βίλα.

## Τίτλοι-Διακρίσεις
### Συλλογικοί
**Τσέλσι**

* Πρωτάθλημα Αγγλίας (5): 2004-05, 2005-06, 2009-10, 2014-2015, 2016-17

* Κύπελλο Αγγλίας (5): 1999-00, 2006-07, 2008-09, 2009-10, 2011-12, 2017-18

* Λιγκ Καπ Αγγλίας (3): 2004-05, 2006-07, 2014-15

* FA Community Shield (2): 2005, 2009

* Τσάμπιονς Λιγκ (1): 2011-12

* Γιουρόπα Λιγκ (1): 2012-13

*

### Ατομικοί
* PFA ποδοσφαιριστής της χρονιάς : 2004–05
* PFA ομάδα της χρονιάς : 2003–04, 2004–05, 2005–06, 2014–05
* Καλύτερη ομάδα Παγκοσμίου Κυπέλλου : 2006
* FIFPro World XI: 2005, 2006, 2007, 2008, 2009
* ESM ομάδα της χρονιάς : 2004–05, 2008–09, 2009–10
* Καλύτερος αμυντικός συλλόγων της UEFA : 2005, 2008, 2009
* UEFA ομάδα της χρονιάς : 2005, 2007, 2008, 2009

## Παραπομπές


Κατηγορία:Άγγλοι ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Πρέμιερ Λιγκ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Σπαρτάκ Μόσχας
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Παίκτες νικητές ΟΥΕΦΑ Γιουρόπα Λιγκ
Αγαμέμνων Σλήμαν

Ο **Αγαμέμνων Σλήμαν** (1878-1954) ήταν Έλληνας πολιτικός, πολλές φορές βουλευτής, εκλεγμένος από το 1905 μέχρι και το 1935, Γενικός Διοικητής Ηπείρου το 1935 και μεγαλοκτηματίας.

## Βιογραφικά στοιχεία
Ήταν γιος του Ερρίκου Σλήμαν και της Σοφίας Εγκαστρωμένου. Υπήρξε μεγαλοκτηματίας στη Θεσσαλία. Λόγω της θέσης του είχε έλθει αρκετές φορές σε προστριβές με τον δικηγόρο Μαρίνο Αντύπα. Υπήρξε μέλος της Αντιδικτατορικής Επιτροπής με πρόεδρο τον Νικόλαο Πλαστήρα καθώς και βουλευτής Αγιάς, εκλεγμένος το 1905 στην θέση του αποβιώσαντος συζύγου της αδελφής του, Ανδρομάχης, Λέοντα Μελά.. Εξελέγη και πάλι στις εκλογές του Αυγούστου του 1910 για την Α΄ αναθεωρητική βουλή και στις αμέσως επόμενες εκλογές του Νοεμβρίου 1910 για την διπλή αναθεωρητική βουλή. Το 1912 κατετάγη εθελοντικά στον στρατό και υπηρέτησε στα τότε σύνορα της Θεσσαλίας. Έγινε ξανά βουλευτής το 1912, αλλά και στις εκλογές του Δεκεμβρίου του 1915. Εξελέγη ξανά βουλευτής στις επόμενες εκλογές του 1920 (από τις οποίες προέκυψε η Γ΄ Εθνοσυνέλευση). Στις εκλογές του 1932 και του 1933 εξελέγη με το Εθνικόν Ριζοσπαστικόν Κόμμα του Γεωργίου Κονδύλη, όπως επίσης και στις εκλογές του 1935. Στην κυβέρνηση Κονδύλη του 1935 είχε διοριστεί υπουργός Γενικός Διοικητής Ηπείρου.

## Παραπομπές


Κατηγορία:Βουλευτές Λάρισας
Κατηγορία:Έλληνες υπουργοί Γενικοί Διοικητές Ηπείρου
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Αγυιάς
Κατηγορία:Έλληνες γερμανικής καταγωγής
Ουλτιματισμός

Ο **ουλτιματισμός** είναι μια τάση που εμφανίστηκε το 1909 στη Ρωσία, στην μπολσεβίκικη πτέρυγα του Ρωσικού Σοσιαλδημοκρατικού Κόμματος. Εκπρόσωποι της τάσης αυτής ήταν ο Αντρέι Μπογκντάνοφ, ο Ανατόλι Λουνατσάρσκι, ο Μιχαήλ Ποκρόβσκι και άλλοι. Ήταν τάση συγγενής με τον οτζοβισμό. Αλλά οι οτζοβιστές ήθελαν να ανακληθούν αμέσως και άνευ όρων οι σοσιαλδημοκράτες βουλευτές από την Τρίτη Δούμα, ενώ οι ουλτιματιστές πρότειναν να ζητηθεί από τους βουλευτές αυτούς να αλλάξουν ριζικά την τακτική τους (τελεσιγραφικά, γι’ αυτό και η ονομασία από το ultimatum, που σημαίνει ανάληψη άμεσης ενέργειας). Όσοι δεν θα συμμορφώνονταν, θα διαγράφονταν από το κόμμα. Οι ουλτιματιστές είχαν μεγάλη επιρροή στην μπολσεβίκικη πτέρυγα και στην Κεντρική της Επιτροπή. Συνεργάζονταν με τους οτζοβιστές. Όπως και ο οτζοβισμός, έτσι και ο ουλτιματισμός καταπολεμήθηκε από τον Λένιν.

## Πηγές
* «Κοινωνιολογικόν και Πολιτικόν Λεξικόν» έκδοση εφημερίδας «Ανεξάρτητος» 1933, σελ. 2607

Κατηγορία:Πολιτική της Σοβιετικής Ένωσης
Χριστοφόρος Αιτωλός

Ο **Χριστοφόρος Αιτωλός** υπήρξε Έλληνας λόγιος του 18ου αιώνα.
## Βιογραφία
Ήταν μαθητής του Ευγένιου Αιτωλού. Άκμασε επί Πατριάρχη Κωνσταντινουπόλεως Κυρίλλου.

## Συγγράμματα
Συνέγραψε σχέδια περί του λατινικού βαπτίσματος
## Πηγές
* 

Κατηγορία:Έλληνες λόγιοι του 18ου αιώνα
Κατηγορία:Ορθόδοξοι λόγιοι
Οτζοβισμός

Ο **οτζοβισμός** είναι μια πολιτική τάση, που εμφανίστηκε το 1909 στη Ρωσία, μέσα στη μπολσεβίκικη πτέρυγα του Ρωσικού Σοσιαλδημοκρατικού Κόμματος. Υποστήριζε ότι έπρεπε να ανακληθούν οι σοσιαλδημοκράτες αντιπρόσωποι από την Τρίτη Δούμα. Αυτό, διότι οι πραγματικοί επαναστάτες δεν είχαν καμιά θέση  μέσα στην τσαρική Δούμα, που ήταν όργανο των αντιδραστικών. Όσοι έμπαιναν σ' αυτήν, θα έπρεπε να απαρνηθούν την επανάσταση. Η εκμετάλλευση των δυνατοτήτων που παρείχε η νομοθεσία, ήταν ουσιαστικά ανέφικτη στις επικρατούσες τότε συνθήκες. Οι συνεπείς μπολσεβίκοι δεν είχαν καμιά θέση μέσα σε μια λέσχη ή ένα συνδικάτο, που λειτουργούσε υπό την εποπτεία της αστυνομίας. Οι οτζοβιστές θεωρούσαν εσφαλμένη αλλά και οπορτουνιστική την εκμετάλλευση των δυνατοτήτων που παρείχαν οι νόμοι, τακτική την οποία υποστήριζε ο Λένιν. Χαρακτήριζαν τον Λένιν και τους οπαδούς του δεξιούς, κι έλεγαν ότι είχαν χάσει την πίστη τους στην επανάσταση.
Επικεφαλής των οτζοβιστών ήταν ο Στανισλάβ Βόλσκι, ένας Μοσχοβίτης διανοούμενος (μενσεβίκος κατά την Οκτωβριανή Επανάσταση και κατόπιν αντιδραστικός), και ο Αλεξίνσκι. Λίγο ως πολύ υποστηρίζονταν από τον Ανατόλι Λουνατσάρσκι και τον Αλεξάντερ Μπογκντάνοφ. Η επαναστατική φρασεολογία των οτζοβιστών είχε ως αποτέλεσμα να τους ακολουθήσουν πολλοί επαναστάτες εργάτες. Δέχτηκαν σφοδρή πολεμική από τον «Προλετάριο», τον οποίο διεύθυναν ο Λένιν, ο Κάμενεφ και ο Ζηνόβιεφ, οι οποίοι υποστήριζαν ότι ο οτζοβισμός ήταν επικίνδυνη τάση, διότι θα είχε ως συνέπεια να απομακρυνθούν οι μπολσεβίκοι από τις εργατικές μάζες και την καθημερινή πάλη.
## Πηγή
* «Κοινωνιολογικόν και Πολιτικόν Λεξικόν» έκδοση εφημερίδας «Ανεξάρτητος» 1933, σελ. 2586

Κατηγορία:Κομμουνιστικό Κόμμα της Σοβιετικής Ένωσης
Κατηγορία:Ιστορία της Ρωσίας
Ντόνα Σάμερ

Η **Ντόνα Σάμερ** (αγγλ. *Donna Summer*, 31 Δεκεμβρίου 1948 – 17 Μαΐου 2012) ήταν Αμερικανίδα τραγουδίστρια.

## Βιογραφία
Γεννήθηκε στη Βοστώνη της Μασαχουσέτης. Άρχισε να τραγουδά από μικρή σε εκκλησιαστικές χορωδίες επηρεασμένη από τη Μαχάλια Τζάκσον. Αργότερα, σε εφηβική ηλικία συνέχισε να τραγουδάει σε διάφορα συγκροτήματα. Τη δεκαετία του 1960 ακολούθησε το στιλ της Τζάνις Τζόπλιν. Παράτησε το σχολείο για να κάνει ψυχεδελική μουσική. Αποδήμησε στη Γερμανία, όπου εμφανίστηκε στο μιούζικαλ *Hair*. Εγκαταστάθηκε στο Μόναχο και έμαθε Γερμανικά. Έγινε γνωστή στη δεκαετία του 1970 και 1980 με μεγάλες επιτυχίες.

Απεβίωσε στις 17 Μαΐου 2012 στην πόλη Νέιπλς στη Φλόριντα.

## Παραπομπές


Κατηγορία:Αμερικανοί τραγουδιστές
Κατηγορία:Βραβευμένοι με Grammy
Ρέννος Κουτσούρης

Ο **Ρέννος Κουτσούρης** είναι αναγνωρισμένος Έλληνας αρχιτέκτονας της γενιάς του '30.

## Βιογραφία
Γεννήθηκε στην Κωνσταντινούπολη το 1901. Το 1921 εισήχθη στην Αρχιτεκτονική Σχολή του Πολυτεχνείου της Δρέσδης, όπου φοίτησε ως το 1926.

Επιστρέφοντας στην Αθήνα, εργάζεται στην Τεχνική Εταιρεία Η. και Δ. Γεωργοπούλου κι έπειτα στο Τμήμα Δημοσίων Κτιρίων του Υπουργείου Συγκοινωνιών (αργότερα Δημοσίων Έργων). Από το 1928 θα υπηρετήσει στο Γραφείο Σχεδίου Πόλεως Πειραιώς. Παράλληλα εργάζεται και ως ελεύθερος επαγγελματίας και το 1935 ιδρύει το δικό του γραφείο, με συνεργάτη τον Μανώλη Βουρέκα.

Από τα πρώτα του έργα είναι εμφανείς οι επιρροές από το κεντροευρωπαϊκό Μοντέρνο Κίνημα. Κτίρια όπως η έπαυλη Κουμάνταρου στην Κηφισιά, η πολυκατοικία στο Κολωνάκι (Λουκιανού 26, 1933), η πολυκατοικία του Μάρκου Νομικού στην οδό Αθηνάς (1930) και η πολυκατοικία στη στοά Λαυρίου (1930) υποδεικνύουν την ευθυγράμμισή του με τις αρχές του Μπάουχαους και του Λε Κορμπυζιέ. Από τα πιο ριζοσπαστικά του έργα είναι ο σταθμός αυτοκινήτων στο Κολωνάκι (Κανάρη 3, 1937), ο οποίος δημοσιεύθηκε και στο εξωτερικό στο The Architects' Journal.

Μετά την αναγκαστική απραξία στα χρόνια της Κατοχής και τη διακοπή της συνεργασίας του με τον Μανώλη Βουρέκα, ο Ρέννος Κουτσούρης συνεχίζει την επαγγελματική του δραστηριότητα ιδρύοντας άλλο ένα γραφείο στη Γενεύη. Εκεί ασχολείται κυρίως με κτίρια γραφείων και αστικές πολυκατοικίες. Παρότι τα διατηρούσε μόνος του χωρίς μόνιμους συνεργάτες, τα γραφεία του γνώρισαν εξαιρετική επιτυχία.

Σταδιακά αρχίζει να απομακρύνεται από το μεσοευρωπαϊκό Μοντέρνο Κίνημα και υιοθετεί έναν τύπο πιο κλασσικίζοντα, που γίνεται εμφανής ιδιαίτερα στις όψεις των πολυτελών πολυκατοικιών στην πλατεία Κολωνακίου και Ηρώδου Αττικού. Ωστόσο, στα μεγάλα κτίρια γραφείων του '50 και του '60 εισάγει μια πιο λιτή και γραμμική επίλυση όψεων που εκφράζει μια νεωτερικότητα. Χαρακτηριστικό παράδειγμα είναι το διαγνωστικό κέντρο Υγεία (1972-74) όπως και η νέα Πτέρυγα της Παντείου Σχολής (δεκαετία του '70). Στη Θεσσαλονίκη σχεδιάζει το 1958 το Ξενοδοχείο «Ολύμπικ» στην οδό Εγνατία.

Συνεχίζει να εργάζεται σε όλη τη δεκαετία του '70 προσλαμβάνοντας νέους αρχιτέκτονες (Παναγιώτης Δεδές, Θεόδωρος Πάντζαρης) και επιχειρώντας καινοτόμες κατασκευαστικές και μορφολογικές λύσεις (γυάλινα στηθαία στα μπαλκόνια, μεγαλύτερα ανοίγματα κλπ.)

Ισχυρή είναι και η παρουσία του στα κοινά. Διατέλεσε πρόεδρος του Συλλόγου Αρχιτεκτόνων (Σ.Α.Δ.Α.Σ.) και με δική του πρωτοβουλία η Ελλάδα εισήλθε στην Union Internationale des Architectes (UIA). Το 1966 τιμήθηκε με τον Ταξιάρχη του Βασιλικού Τάγματος του Φοίνικα.

Μετά από πλούσιο έργο έξι δεκαετιών, ο Ρέννος Κουτσούρης πέθανε στην Αθήνα το 1997, σε ηλικία 96 ετών.

## Παραπομπές


## Βιβλιογραφία
* Ελληνική Αρχιτεκτονική Εταιρεία, *Αρχιτέκτονες του 20ού αιώνα*, ΕΚΔΟΣΕΙΣ ΠΟΤΑΜΟΣ, Αθήνα, 2009
* Δημήτρης Φιλιππίδης, Νεοελληνική αρχιτεκτονική, Αθήνα: Μέλισσα, 1984.
* Ελένη Φεσσά-Εμμανουήλ, Θεωρητικά : Ζητήματα αρχιτεκτονικής ιστορίας και κριτικής, ιδιωτική έκδοση, Αθήνα, 2001

Κατηγορία:Έλληνες αρχιτέκτονες
Αναστάσιος Σταμούλης

Ο **Αναστάσιος Σταμούλης** υπήρξε πολυμαθής ευπατρίδης και μεγάλος ιστοριοδίφης. 
## Βιογραφία
Γεννημένος στη Σηλυβρία στις 21 Νοεμβρίου του 1843, σπούδασε στη Μεγάλη του Γένους Σχολή, απ' όπου αποφοίτησε δάσκαλος. Δίδαξε για λίγο στα Αρχιγένεια Εκπαιδευτήρια και κατόπιν ασχολήθηκε με το εμπόριο, αποκτώντας μεγάλη περιουσία. 

Ήταν ο πατέρας των Μιλτιάδη Σταμούλη, βουλευτή Καβάλας και διευθυντή του περιοδικού "Θρακικά", Σωφρονίου μητροπολίτη Ελευθερουπόλεως και της λαογράφου Ελπινίκης Σταμούλη.

Υπήρξε πολύπλευρη προσωπικότητα, και από νωρίς ασχολήθηκε με τη συλλογή ιστορικών στοιχείων αναφορικά με την Ανατολική Θράκη. Κατάφερε να δημιουργήσει τεράστια και πολύ ενδιαφέρουσα αρχαιολογική συλλογή, με αντικείμενα από τη Θράκη, η οποία όμως κλάπηκε από τα συμμαχικά στρατεύματα κατά τον πόλεμο του 1913-18. 

Μετά την Ανταλλαγή πληθυσμών κατέφυγε με τα παιδιά του στην Αθήνα, όπου συνέχισε να οργανώνει τη μεγάλη βιβλιοθήκη του με ιστορικά στοιχεία (σημειώσεις και βιβλία) αναφορικά με τη Θράκη. Τιμήθηκε με το αργυρό παράσημο της Ακαδημίας Αθηνών για το συνολικό του έργο.

Πέθανε στην Αθήνα στις 20 Νοεμβρίου 1934.

Η τεράστια βιβλιοθήκη του δωρήθηκε από την οικογένειά του στο Κράτος, και σήμερα βρίσκεται μέρος της στην Εθνική Βιβλιοθήκη της Ελλάδος και στα Γενικά Αρχεία του Κράτους.

Κατηγορία:Έλληνες ιστορικοί του 19ου αιώνα
Κατηγορία:Έλληνες ιστορικοί του 20ού αιώνα
Μπάτζος

thumb|Μπάτσος από τη Βέροια.
Ο **μπάτζος** (και **μπάτσος**) αποτελεί Ελληνικό λευκό, σκληρό αιγοπρόβειο τυρί, με προέλευση τη Δυτική Μακεδονία. 

Παράγεται από πρόβειο ή γίδινο μερικώς αποβουτυρωμένο γάλα, ή μίξη αυτών με αφαίρεση του 15% της κρέμας. Δεν έχει εξωτερική κρούστα και χαρακτηρίζεται από τρύπες στο εσωτερικό του. Εξαιτίας της χαμηλής λιπαρότητας διατηρείται στην άλμη, για να κρατιέται υγρό. Η γεύση του είναι υπόξινη και ελαφρώς πικάντικη και αλμυρή. Συχνά  πριν χρησιμοποιηθεί. 

Αρχικά παράγονταν στο Βόιο της Δυτικής Μακεδονίας και σήμερα έχει εξαπλωθεί σε όλη τη Δυτική και Κεντρική Μακεδονία και τη Θεσσαλία. *Μπάτζος* ονομάζονταν στην περιοχή του Βοΐου ο βοσκός που επιφορτιζόταν με το πήξιμο του γάλακτος. Η λέξη Μπάτσος προέρχεται από το Μπατσό το οποίο ήταν το υπαίθριο τυροκομείο κοντά στους χώρους παραγωγής γάλακτος κυρίως κοντά σε ψηλά βουνά όπου φυλασσόταν σε σπηλιές ή σε κουφάλες δένδρων. Διάσημα είναι τα τυριά στην οροσειρά της Πίνδου και του Καιμάκτσαλάν. Θεωρείται ένα από τα αρχαιότερα Ελληνικά τυριά καθώς η παρασκευή του ξεκίνησε παράλληλα με την παρασκευή της φέτας. Επίσης, θεωρείται το παλαιότερο σκληρό τυρί, καθώς η μέθοδος παρασκευής του, είναι το αρχικό στάδιο, από το οποίο περνάει κάθε παρασκευή σκληρού τυριού, όπως η κεφαλογραβιέρα, το κεφαλοτύρι, το κασέρι κ.α.

Σήμερα προστατεύεται από την Ευρωπαϊκή Ένωση, ως προϊόν Προστατευόμενης Ονομασίας Προέλευσης στις περιοχές Δυτικής και Κεντρικής Μακεδονίας και Θεσσαλίας. Είναι ιδιαίτερα δημοφιλές στους Σαρακατσαναίους της Μακεδονίας. Λόγω τις ιδιαίτερης γεύσης του, συχνά αποτελεί συνοδευτικό μεζέ.

## Παραπομπές


## Εξωτερικοί σύνδεσμοι
* 

Κατηγορία:Κρεμώδη τυριά
Κατηγορία:Ελληνικά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Τυριά πρόβειου γάλακτος
Κατηγορία:Τυριά κατσικίσιου γάλακτος
Κατηγορία:Ελληνικά Προϊόντα προστατευόμενης ονομασίας προέλευσης
Clarkdale (μικροεπεξεργαστής)

Η ονομασία **Clarkdale** αποτελεί την κωδική ονομασία ορισμένων επεξεργαστών της Intel, οι οποίοι διατέθηκαν στην αγορά με τις εμπορικές επωνυμίες Intel Core i5, Intel Core i3 και Pentium. Είναι συγγενικοί με τους επεξεργαστές Arrandale για φορητά συστήματα, καθώς οι επεξεργαστικοί πυρήνες βασίζονται στην έκδοση Westmere (στα 32nm) της μικρo-αρχιτεκτονικής Nehalem. Επίσης, ενσωματώνουν ανεξάρτητο κύκλωμα γραφικών όπως επίσης και διαύλους PCI Express και DMI.

Ο πυρήνας Clarkdale αποτελεί τον διάδοχο του Wolfdale των 45nm (αρχιτεκτονικής Core) ο οποίος είχε χρησιμοποιηθεί στους επεξεργαστές Intel Core 2, Celeron και Pentium Dual-Core. Σε αντίθεση με τους επεξεργαστές Wolfdale, οι οποίοι συνεργάζονταν με εξωτερικά northbridge και southbridge, οι Clarkdale εμπεριέχουν τα συστατικά μέρη ενός nothbridge μέσα στο “πακέτο” του επεξεργαστή, τα οποία είναι ο ελεγκτής μνήμης, οι δίαυλοι PCI Express για την υποστήριξη εξωτερικών των γραφικών, ενσωματωμένη αυτόνομη μονάδα επεξεργασίας γραφικών και διασύνδεση DMI. Αυτή η αρχιτεκτονική σχεδίαση επιτρέπει τη κατασκευή πιο συμπαγών συστημάτων χωρίς να είναι αναγκαία η ύπαρξη εξωτερικής μονάδας γραφικών, όπως οι Lynnfield. Ένας επεξεργαστής Clarkdale αποτελείται από δύο ανεξάρτητες επεξεργαστικές μονάδες/μέρη: τη βασική κεντρική μονάδα επεξεργασίας κατασκευασμένη στα 32nm και τη μονάδα επεξεργασίας γραφικών κατασκευασμένη στα 45nm.

## Εμπορικές επωνυμίες
Οι επεξεργαστές Clarkdale διατέθηκαν στην αγορά με τις εμπορικές επωνυμίες Intel Core, Pentium και Celeron, ανάλογα με τις δυνατότητές τους και την αγορά χρηστών στην οποία απευθύνονται. Οι σειρά Core i5 έχει ενεργοποιημένα όλα τα επιπρόσθετα χαρακτηριστικά (με εξαίρεση τον Core i5-661). Αντιθέτως, οι κατηγορίες Pentium και Celeron δεν διαθέτουν πολλαπλή υπερνημάτωση (SMT) και χρησιμοποιούν λιγότερη κρυφή μνήμη 3ου επιπέδου.

## Δείτε Επίσης
* Intel Core
* Wolfdale
* Arrandale
* Lynnfield

Κατηγορία:Μικροεπεξεργαστές Intel
Βιβλιοθήκη των 100 βιβλίων (ZEIT)

Παρατίθεται κατάλογος των εκατό καλύτερων βιβλίων, όπως αυτός καταρτίστηκε ύστερα από έρευνα της γερμανικής εφημερίδας Die Zeit. Ο κατάλογος αυτός περιλαμβάνει εκ κατασκευής μόνο αφηγηματικά έργα. Η λυρική ποίηση, το δράμα, τα φιλοσοφικά, ιστορικά και επιστημονικά έργα αποκλείονται. Ένα μόνο έργο κάθε συγγραφέα περιλαμβάνεται, εξαιρέσει του Γκαίτε και του Κάφκα, των οποίων δίνονται από δύο έργα.

## Δείτε επίσης
*Τα 100 καλύτερα βιβλία όλων των εποχών
*Τα 100 βιβλία του Αιώνα (Λε Μοντ)
*Τα καλύτερα γερμανικά μυθιστορήματα του 20ού αιώνα

Κατηγορία:Κατάλογοι βιβλίων
Πεύκα (αποσαφήνιση)

Με την ονομασία **Πεύκα** μπορεί να αναφέρονται:

## Φυτά
* Το δένδρο Πεύκο στον πληθυντικό.

## Πόλεις
* Πεύκα Θεσσαλονίκης ή "Ρετζίκι", συνοικία του πολεοδομικού συγκροτήματος Θεσσαλονίκης.

## Οικισμοί
* Πεύκα Κερατέας Αττικής, οικισμός του δήμου Κερατέας
* Πεύκα Παλλήνης Αττικής, οικισμός καταργημένος από το 1971, γνωστός και ως Χαρβάτι.
* Πεύκα Αχαΐας
* Πεύκα Έβρου

## Δείτε επίσης
* Μέγα Πεύκο Ηλείας
* Μεγάλο Πεύκο, προσωνύμιο της Νέας Περάμου Αττικής.
* Πεύκες Ηλείας
* Πεύκη (αποσαφήνιση)
* Πευκί (αποσαφήνιση)
* Πευκιάς Αττικής
* Πεύκο (αποσαφήνιση)
* Πεύκοι (αποσαφήνιση)
* Πεύκος (αποσαφήνιση)

Κατηγορία:Αποσαφηνίσεις ελληνικών τοπωνυμίων
Μετασκευή

Με τον όρο **μετασκευή**, στη Ναυπηγική χαρακτηρίζεται η οποιαδήποτε μετατροπή συμβεί σ΄ ένα πλοίο μετά την ολοκλήρωση της ναυπήγησης και καθέλκυσής του.

Οι μετασκευές μπορεί να είναι είτε μικρής έκτασης, σε περιορισμένο χώρο, π.χ. επί του καταστρώματος, ή εντός του μηχανοστασίου, κ.λπ., είτε μεγάλης έκτασης όπου στη περίπτωση αυτή διαφοροποιούνται τα βασικά ναυπηγικά στοιχεία του πλοίου. 
Με το χρόνο καθιερώθηκε ο όρος αυτός να δηλώνει την πλήρη μετατροπή ενός πλοίου σε διαφορετική χρήση της αρχικής, όπως π.χ. την μετατροπή δεξαμενόπλοιου σε επιβατηγό, ή πολεμικού πλοίου σε επιβατηγό κ.λπ.. Οι μετασκευές αυτές μπορεί να έχουν είτε προσθετικό χαρακτήρα, όπως π.χ. αύξηση του μήκους του πλοίου, προσθήκη υπερκατασκευών, κ.λπ., είτε αφαιρετικό, π.χ. μείωση του χώρου μηχανοστασίου, κ.λπ., είτε τέλος μικτό.
Οι μεγάλης έκτασης μετασκευές πραγματοποιούνται εντός των δεξαμενών ναυπηγείων, μονίμων ή πλωτών, υπό την επίβλεψη των νηογνωμόνων, ή άλλων φορέων π.χ. Ε.Ε.Π.. Μετά δε την ολοκλήρωση των εργασιών των μετασκευών και των σχετικών δοκιμών εκδίδονται νέα πιστοποιητικά με τα οποία και εφοδιάζονται τα μετασκευασμένα πλοία.

Τα πρώτα αεροπλανοφόρα ήταν μετασκευασμένα φορτηγά πλοία. Στη ελληνική ακτοπλοΐα μετά το Β' Π.Π. πολλά επιβατηγά πλοία ήταν μετασκευασμένα πολεμικά, τα δε πρώτα πορθμεία - οχηματαγωγά ήταν μετασκευασμένα δεξαμενόπλοια όπως π.χ. τα πορθμεία "ΜΙΝΩΣ", "ΗΡΑΚΛΕΙΟΝ" κ.λπ.

## Πηγές
* "Εγκυκλοπαίδεια Πάπυρος Larousse Britannica" τομ.42ος, σελ.25.

Κατηγορία:Πλοίο
Κατηγορία:Ναυπηγική
Κατάλογος πόλεων του Ελ Σαλβαδόρ

Αυτός είναι ένας **κατάλογος πόλεων του [[Ελ Σαλβαδόρ]]**. Εδώ αναφέρονται οι 20 μεγαλύτερες πόλεις και κωμοπόλεις του Ελ Σαλβαδόρ ανά πληθυσμό:

## Δείτε επίσης
* Δήμοι του Ελ Σαλβαδόρ


Ελ Σαλβαδόρ
Δήμοι του Πράσινου Ακρωτηρίου

Το **[[Πράσινο Ακρωτήρι]]** διαιρείται σε 22 δήμους (*concelhos*), οι οποίοι ομαδοποιούνται σε δύο νησιωτικά συμπλέγματα, και περαιτέρω σε 32 ενορίες (*freguesias*).

## Δήμοι
### Νησιά Μπαρλαβέντο

### Νησιά Σοταβέντο

## Δείτε επίσης
* Ενορίες του Πράσινου Ακρωτηρίου
Ονοματολογία Ανόργανης Χημείας

Οι ανόργανες χημικές ενώσεις ονομάζονται ανάλογα με το ποιο είναι το θετικό τους και ποιο το αρνητικό τους μέρος. Η Διεθνής Ένωση Καθαρής και Εφαρμοσμένης Χημείας (International Union of Pure and Applied Chemistry, I.U.P.A.C.) διοργάνωσε συνέδριο το 1947 καθιέρωσε ένα ενιαίο σύστημα διεθνούς ονοματολογίας, το οποίο όμως (στην Ελλάδα τουλάχιστον σπανίως ή ποτέ) δεν ακολουθείται. Παρακάτω φαίνεται ένας πίνακας στον οποίο εικονίζονται οι συνηθέστερες μονατομικές ρίζες (θετικά ή αρνητικά φορτισμένα ιόντα) και η ονοματολογία τους.

Οι κυριότερες πολυατομικές ρίζες είναι αυτές που φαίνονται στον παρακάτω πίνακα:

Κατηγορία:Ανόργανη χημεία
Δήμος Ριμπέιρα Γκράντε

Ο **Δήμος Ριμπέιρα Γκράντε** (πορτογαλικά: Ribeira Grande) είναι ένας δήμος του Πράσινου Ακρωτηρίου. Βρίσκεται στο Νησί Σάντο Αντάο. Έχει έκταση 167 τ.χλμ. και πληθυσμό 21.735 κατοίκων (2005). Πρωτεύουσα είναι η Ριμπέιρα Γκράντε.

## Γεωγραφία
Ο Δήμος Ριμπέιρα Γκράντε βρίσκεται βορειοδυτικά του Πράσινου Ακρωτηρίου και βορειοανατολικά του νησιού Σάντο Αντάο. Συνορεύει στα νοτιοανατολικά με το Παούλ και στα νοτιοδυτικά με το Πόρτο Νόβο. Στα βόρεια, βορειοανατολικά και βορειοδυτικά βρέχεται από τον Ατλαντικό Ωκεανό. Έχει έκταση 167 τ.χλμ.. Είναι σε έκταση ο εντέκατος μεγαλύτερος δήμος του Πράσινου Ακρωτηρίου μετά το Μπόα Βίστα, το Πόρτο Νόβο, το Σάο Φιλίπε, το Μάιο, το Σάο Βισέντε, το Πράια, το Ριμπέιρα Μπράβα, το Σάντα Καταρίνα, το Δήμος Σάντα Καταρίνα ντο Φόγκο, το Σάντα Κρουζ και το Σαλ.

## Ενορίες
Ο Δήμος Ριμπέιρα Γκράντε συμπεριλαμβάνει 4 ενορίες:

## Χωριά
* Έιτο
* Έιτο ντε Μπαΐσο
* Κοκούλι
* Λόμπα ντε Σάντο
* Πάντα ντο Σολ
* Ριμπέιρα Γκράντε
* Σιναγκόγκα
* Τζοάο Αφόνσο

## Δημογραφία
Ο Δήμος Ριμπέιρα Γκράντε έχει πληθυσμό 21.735 κατοίκων (2005) με πυκνότητα 130 κατοίκων ανά τ.χλμ. Είναι σε πληθυσμό ο έκτος μεγαλύτερος δήμος του Πράσινου Ακρωτηρίου, μετά το Πράια, το Σάο Βισέντε, το Σάντα Κρουζ, το Σαλ και το Σάο Φιλίπε.

## Ιστορία
Ο Δήμος Ριμπέιρα Γκράντε είναι ένας από τους αρχαιότερους δήμος του Πράσινου Ακρωτηρίου. Στο τέλος του 19ου αιώνα, συγχωνεύτηκε με το Δήμο Παούλ. Έγινε δήμος του Σάντο Αντάο από το 1971.

## Δείτε επίσης
* Δήμοι του Πράσινου Ακρωτηρίου

## Παραπομπές
* Ιστοσελίδα του Ριμπέιρα Γκράντε

ρ
Ριμπειρα Γκραντε
Στου πικραμένου την αυλή

**Στου πικραμένου την αυλή** ή «όταν ξεψυχήσει» είναι δημοτικό τραγούδι που εντάσσεται στην κατηγορία των μοιρολογιών. Αποτελείται από σαράντα οκτώ δεκαεξασύλλαβους στίχους  των έξι (3) των πέντε (2), των τεσσάρων (3) των τριών (2) και των δύο (1) στροφών. Ο Νίκος Γκάτσος στην ποιητική του σύνθεση «Αμοργός» συμπεριέλαβε την δική ενότητα, ενώ το εξάστιχο του Μάνου Ελευθερίου μελοποιήθηκε από τον Μίκη Θεοδωράκη το 1974 στο κύκλο των τραγουδιών «Νύχτα θανάτου».

«Τώρα, οὐρανέ μου, βρόντησε, τώρα, οὐρανέ μου, βρέξε,
ῥῆξε ’ς τοὺς κάμπους τὴ βροχὴ καὶ ’ς τὰ βουνὰ τὸ χιόνι.
*’ς* *τοῦ πικραμένου τὴν αὐλὴ* τρία γυαλιὰ φαρμάκι·
τό΄ να νὰ πίνῃ τὴν αυγὴ, τ΄ ἄλλο τὸ μεσημέρι,
τὸ τρίτο τὸ πικρότερο ’ς τὸ δεῖπνο, ὅταν δειπνάῃ.»

«’*Σ τοῦ πικραμένου τὴν αὐλή*, ἥλιος δὲν ἀνατέλλει,
μόν΄ εἶναι πάντα συννεφιὰ καὶ βασιλεύει ἀντάρα·
φυτρώνει ὁ πικραπήγανος, νὰ τρῶν οἱ πικραμένοι,
νὰ τρῶν οἱ μάναις τοῖς κορφαῖς κὶ οἱ ἀδελφαῖς τοὺς κλώνους, 
γυναῖκες τῶν καλῶν ἀντρῶν νὰ τὸν ξεθεμελιώνουν.»

## Παραπομπές-Σημειώσεις


## Πηγές
*Νικόλαος Πολίτης, Δημοτικά Τραγούδια, σ. 173, εκδ. γράμματα, επάνεκδ. 1991 ISBN 960-329-337-7
## Εξωτερικοί σύνδεσμοι
*Ολοληρωμένο κείμενο
*Οπτικοακουστικό υλικό

Κατηγορία:Προφορική λογοτεχνία
Κατηγορία:Ελληνικά παραδοσιακά τραγούδια
Αγριοδυόσμος

Ο **Αγριοδυόσμος** είναι το φυτό με την επιστημονική ονομασία λατ. *Mentha x rotundifolia* (Μίνθη  η στρογγυλόφυλλος ) της οικογένειας των χειλανθών φυσικό υβρίδιο των ειδών  M. longifolia × M. suaveolens (Μ. η μακρόφυλλος x Μ. η ηδύοσμος).
 
## Περιγραφή
Πρόκειται για πολυετή πόαη οποία μπορεί να φτάσει σε ύψος τα 50 εκ. έχει αντίθετα, ωοειδή-λογχοειδή, πριονωτά φύλλα, χνουδωτά στην κάτω επιφάνεια και ροδόχροα ή λευκά άνθη με ευχάριστο άρωμα, τα οποία σχηματίζουν επάκριους στάχεις. Ανθίζει από τον Ιούλιο έως τον Σεπτέμβριο. Φυτρώνει σε υγρούς τόπους, κατά μήκος της όχθης ποταμών και σε πηγές, στη Θεσσαλία, στη Στερεά Ελλάδα, στην Πελοπόννησο και στην Κρήτη καθώς και στην κεντρική, μεσογειακή Ευρώπη και στη βόρεια Αφρική.
## Χρήση
Στην Ουγγαρία καλλιεργείται συστηματικά και χρησιμοποιείται στην αρωματοποιία και στη φαρμακευτική.

## Παραπομπές


## Εξωτερικοί σύνδεσμοι
* φωτογραφία ανθισμένης μέντας

Κατηγορία:Βότανα
Κατηγορία:Αρωματικά φυτά
Κατηγορία:Φαρμακευτικά φυτά
Κατηγορία:Μίνθη
Ισπανικό πρωτάθλημα ποδοσφαίρου ανδρών 2012-13

Το **Ισπανικό πρωτάθλημα ποδοσφαίρου ανδρών 2012-2013** ήταν το 82ο πρωτάθλημα της Πριμέρα Ντιβιζιόν. Ξεκίνησε στις 18 Αυγούστου 2012 και προγραμματίζεται να τελειώσει την 1 Ιουνίου 2013. Πρωταθλήτρια αναδείχθηκε για 22η φορά η Μπαρτσελόνα.

## Βαθμολογία

**1**:Η Ρεάλ Μπέτις πήρε την πρόκριση στο ΟΥΕΦΑ Γιουρόπα Λιγκ 2013-2014 επειδή η Μάλαγα έχει αποκλειστεί από τις Ευρωπαϊκές διοργανώσεις για 1 χρόνο.

**2**:Η Σεβίλλη πήρε την πρόκριση στο ΟΥΕΦΑ Γιουρόπα Λιγκ 2013-2014 επειδή η Ράγιο Βαγιεκάνο Μαδρίτης δεν πήρε άδεια από την UEFA.

## Αποτελέσματα

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

## Κορυφαίοι σκόρερ

Κατηγορία:Πριμέρα Ντιβιζιόν
Εκλογικό αδίκημα

Γενικά ως **εκλογικό αδίκημα** χαρακτηρίζεται οποιαδήποτε αξιόποινη πράξη που έχει σχέση με πολιτικές εκλογές και κυρίως βουλευτικές, όπως προβλέπεται από τις κείμενες σχετικές πειθαρχικές και ποινικές διατάξεις. Τα εκλογικά αδικήματα μπορεί να οφείλονται σε αμέλεια, απείθεια, άσκηση βίας ή εξαπάτησης εκλογέα, παραβίαση μυστικότητας, νόθευση εκλογής με οποιοδήποτε τρόπο, δωροδοκία ή δωροληψία κατά την εκλογή, διατάραξη της ψηφοφορίας, καταστροφή της κάλπης, κ.λπ.

## Διάκριση
Βασικά τα εκλογικά αδικήματα διακρίνονται σε:
:1. Ειδικά εκλογικά αδικήματα εκλογέων
:2. Ειδικά εκλογικά αδικήματα δημοσίων οργάνων και
:3. Διάφορα άλλα αδικήματα ειδικών περιπτώσεων.

## Αρμόδιο δικαστήριο
Απόλυτη αρμοδιότητα για την εκδίκαση εκλογικών αδικημάτων είναι το Τριμελές Πρωτοδικείο στη περιφέρεια του οποίου σημειώθηκε το αδίκημα, ανεξάρτητα της ιδιότητας του υπαιτίου (π.χ. αν είναι τακτικός δημόσιος υπάλληλος, στρατιωτικός, ιδιώτης, δήμαρχος, περιφερειάρχης κ.λπ.) και άνευ εφαρμογής άλλων διατάξεων εκτός από εκείνων του εκλογικού νόμου. 
Κατά των αποφάσεων του αρμόδιου δικαστηρίου επιτρέπονται τα ένδικα μέσα όπως προβλέπει η Ποινική Δικονομία.

Αδίκημα
Κατηγορία:Ποινική Δικονομία
Εθνική Πορτογαλίας (ποδόσφαιρο ανδρών)

Η **εθνική ομάδα ποδοσφαίρου της Πορτογαλίας**  αντιπροσωπεύει τη Πορτογαλία στις διεθνείς ποδοσφαιρικές διοργανώσεις. Τελεί υπό τον έλεγχο της Πορτογαλικής Ομοσπονδίας Ποδοσφαίρου.

Η πρώτη μεγάλη διοργάνωση για την εθνική Πορτογαλίας αποτέλεσε το Παγκόσμιο Κύπελλο του 1966, όπου έφθασε στον ημιτελικό - εκεί, ωστόσο, ηττήθηκε από την εθνική Αγγλίας και κατέλαβε την 3η θέση. Η επόμενη φορά που η εθνική Πορτογαλίας έφθασε στα τελικά του Παγκοσμίου Κυπέλλου ήταν το 1986 και μετά το 2002 - και τις δύο φορές αποκλείστηκε στη φάση των ομίλων. Ωστόσο, στο Παγκόσμιο Κύπελλο του 2006 ξαναέφτασε στα ημιτελικά για δεύτερη φορά στην ιστορία της και στο Παγκόσμιο Κύπελλο του 2010 κατάφερε να προκριθεί στη φάση των 16, όπου ηττήθηκε από την εθνική Ισπανίας με σκορ 1:0.

Όσον αφορά το Ευρωπαϊκό Πρωτάθλημα Ποδοσφαίρου, η εθνική Πορτογαλίας έφθασε τρεις φορές στους ημιτελικούς, το 1984, το 2000 και το 2012. Το 2012, η Πορτογαλία έφτασε μέχρι τα ημιτελικά όπου αποκλείστηκε από την μετέπειτα τροπαιούχο Ισπανία στα πέναλτι. Δύο φορές, επίσης, έφτασε στον τελικό της διοργάνωσης, το 2004, όπου ηττήθηκε από την Ελλάδα με σκορ 1:0, αλλά και το 2016, επικρατώντας επί της Γαλλίας με 1:0 στην παράταση, γεγονός που της έδωσε το δικαίωμα συμμετοχής στο Κύπελλο Συνομοσπονδιών 2017.

## Επιτυχίες

* Παγκόσμιο Κύπελλο Ποδοσφαίρου
** Τρίτη θέση (1): 1966
** Τέταρτη θέση (1): 2006
* Ευρωπαϊκό Πρωτάθλημα ποδοσφαίρου
** Νικήτρια (1): 2016
** Φιναλίστ (1): 2004
** 3η θέση  (1): 2012
* Πρωτάθλημα Εθνών ΟΥΕΦΑ 
** Νικήτρια (2): 2019, 2025
* Θερινοί Ολυμπιακοί Αγώνες
** Τέταρτη θέση (1): 1996

## Στατιστικά

### Ρεκόρ αγώνων
:*Μέχρι τις 28 Μαρτίου 2017.*

* Με το **έντονο** καταγράφονται αυτοί που συνεχίζουν την συμμετοχή τους.

### Καλύτεροι σκόρερ

:*Μέχρι τις 28 Μαρτίου 2017.*

* Με το **έντονο** καταγράφονται αυτοί που συνεχίζουν την συμμετοχή τους.

## Παίκτες
### Τρέχουσα σύνθεση
Οι παίκτες που κλήθηκαν στο Μουντιάλ του 2018. Προπονητής είναι ο Φερνάντο Σάντος.

## Παραπομπές


## Εξωτερικοί σύνδεσμοι

* 

Κατηγορία:Εθνική Πορτογαλίας (ποδόσφαιρο)
Εκλογική περιφέρεια Σάμου

Η **εκλογική περιφέρεια Σάμου** είναι μία από τις τρεις εκλογικές περιφέρειες του Βόρειου Αιγαίου. Αντιστοιχεί στον νόμο Σάμου, ο οποίος περιλαμβάνει τα νησιά της Σάμου, της Ικαρίας και των Φούρνων. Μέχρι τις εκλογές του 1981 έδινε δύο έδρες στο ελληνικό κοινοβούλιο, ενώ από τις εκλογές του 1985 και έπειτα δίνει μόνο μία έδρα και αποτελεί σήμερα μία από τις οκτώ μονοεδρικές περιφέρειες της Ελλάδας. Την περίοδο της μεταπολίτευσης την πρώτη θέση καταλάμβαναν με συνεχείς εναλλαγές η ΝΔ και το ΠΑΣΟΚ. Το σκηνικό άλλαξε στις εκλογές του Μαΐου του 2012 στις οποίες κατέλαβε την πρώτη θέση το ΚΚΕ, το οποίο παραδοσιακά συγκέντρωνε υψηλά ποσοστά στην εκλογική περιφέρεια της Σάμου. Η νίκη του ΚΚΕ στην περιφέρεια της Σάμου αποτελεί και τη μοναδική επικράτηση του ΚΚΕ σε εκλογική περιφέρεια της Ελλάδας κατά την περίοδο της μεταπολίτευσης. Μία φορά έχει επικρατήσει στην περιφέρεια της Σάμου, ανεξάρτητος υποψήφιος υποστηριζόμενος από το ΠΑΣΟΚ και τον Συνασπισμό. Αυτό συνέβη στις εκλογές του 1990, όταν τα δύο κόμματα είχαν υποστηρίξει από κοινού ανεξάρτητους υποψηφίους στις μονοεδρικές περιφέρειες της Ελλάδας.

## Αποτελέσματα
### Βουλευτικές εκλογές

### Ευρωεκλογές

## Βουλευτές Σάμου
### 1974-2023
Ακολουθούν οι βουλευτές Σάμου της περίοδου 1974-2023

1 Ο Αλέξης Σεβαστάκης είχε εκλεγεί ως ανεξάρτητος υποψήφιος υποστηριζόμενος από το ΠΑΣΟΚ και τον Συνασπισμό και στην συνέχεια εντάχθηκε στον Συνασπισμό.

## Παραπομπές


## Πηγές
*Ιστοσελίδα Υπ. Εσωτερικών .


Σαμου
Ένα μικρό λάθος

Το ***Ένα μικρό λάθος*** είναι διήγημα του Ιάκωβου Πολυλά. Το ηθογράφημα γράφτηκε το 1891 και είναι ένα από τα τρία διηγήματα του επτανήσιου συγγραφέα. Θεωρείται ένα από τα μεγαλύτερα αριστουργήματα της ελληνικής λογοτεχνίας.

## Πλοκή
Η ιστορία εκτυλλίσσεται στις αγροτικές περιοχές της Κέρκυρας όπου ένα φτωχό ηλικιωμένο ζευγάρι, η Μαρία και ο Πέτρος, περιμένει τον γιό τους, ο οποίος είναι στρατιώτης, να γιορτάσει μαζί τους το Πάσμα και να βοηθήσει τον πατέρα του στις ελιές και στο αμπέλι. Καθώς αδημονούν για την επιστροφή του γιού τους, ο Πέτρος φέρνει για τις γιορτές τα χρυσαφικά της Μαρίας από την προίκα της, τα οποία είχε βάλει ενέχυρο προκειμένου να πληρώνει τους πιστωτές του. Μια από αυτές τις γιορτινές μέρες, η μια από τις δυο κόρες τους ζητά από τη μάνα της να της δώσει τα χρυσαφικά αυτά για να τα βάλει ενέχυρο ώστε να μπορέσει να πάει το άρρωστο παιδί της στον γιατρό στην πόλη. Η μάνα λυπάται την κόρη της και της τα δίνει αλλά δεν το αποκαλύπτει στον σύζυγό της.

Το ίδιο βράδυ, ο Πέτρος επιστρέφει από τα αμπέλια χωρίς το άλογό του καθώς ο κλητήρας του το πήρε και ήθελε να τον βάλει στη φυλακή για τα χρέη του στους πιστωτές του. Προκειμένου να αποφύγει τη φυλακή, ζητά από τη Μαρία τα χρυσαφικά για να τα βάλουν ξανά ενέχυρο. "*Ό,τι αισθάνθη η δυστυχισμένη γυναίκα εις εκείνην την στιγμήν δεν λέγεται· και πως να περιγραφεί ψυχική κατάστασις, εις την οποίαν ο άνθρωπος, αν και αθώος, αγνός, δοκιμάζει πρώτην φοράν όλην την οδύνην ενόχου συνειδήσεως. Η Μαρία δεν επρόφερε λέξιν, έπεσε χάμου και άρχισε να κλαίει, και τα δάκρυά της δεν είχαν κρατημόν*".

Μην αντέχοντας τις ενοχές της για την φυλάκηση του συζύγου της, η Μαρία έβαλε τέλος στη ζωή της πέφτοντας στη θάλασσα.

## Παραπομπές


Κατηγορία:Ιάκωβος Πολυλάς
Κατηγορία:Ελληνικά διηγήματα
Δίστρατο

Με το όνομα **Δίστρατο** αναφέρονται δύο χωριά της Ελλάδας:
*Δίστρατο Άρτας, χωριό του νομού Άρτας
*Δίστρατο Ιωαννίνων, χωριό του νομού Ιωαννίνων

Κατηγορία:Αποσαφηνίσεις ελληνικών τοπωνυμίων
Αιάκειον

Το **Αιάκειο** ήταν ναός του Αιακού στην Αίγινα. 

Ήταν κτισμένος στο κέντρο της ομώνυμης πόλης, πρωτεύουσας της Αίγινας. Περιβαλλόταν από μαρμάρινο τοίχο και περιείχε ένα τετράγωνο χώρο, έναν πρόναο, και έναν βωμό με ιερό δέντρο ελιάς. Στο σημείο του βωμού βρίσκονταν σύμφωνα με τον μύθο ο τάφος του Αιακού. 

Στον ναό διεξάγονταν τακτικές εορτές και αθλητικοί αγώνες. Στους αγώνες, αν και επί το πλείστον τοπικού χαρακτήρα, έπαιρναν μέρος και αθλητές από την ηπειρωτική Ελλάδα. Τους τιμητικούς στεφάνους τους ανέθεταν στον πρόναο.

## Πηγές
* Johannes Toepffer: Aiakeion. In: Paulys Realencyclopädie der classischen Altertumswissenschaft (RE). Band I,1, Stuttgart 1893, Sp. 921–922.

Κατηγορία:Αίγινα
Κατηγορία:Αρχαίοι ελληνικοί ναοί
Θάλασσα Ρος

[thumb|right|Η τοποθεσία της Θάλασσας Ρος και της [Τράπεζα Πάγου Ρος|Τράπεζας Πάγου Ρος.]]
Η **Θάλασσα (του) Ρος** (αγγλικά: *Ross Sea*) είναι μεγάλη θαλάσσια έκταση που βρίσκεται στην Ανταρκτική. Αποτελεί προέκταση του Ειρηνικού Ωκεανού που φέρεται να εισχωρεί βαθιά στην ζώνη της Ανταρκτικής. Στο δε σχηματιζόμενο μυχό της βρίσκεται η ομώνυμη «Τράπεζα Πάγου Ρος». Αμφότερα πήραν το όνομά τους από τον Άγγλο αξιωματικό και εξερευνητή του Βρετανικού Βασιλικού Ναυτικού Τζέιμς Κλαρκ Ρος, ο οποίος ανακάλυψε (είδε) πρώτος την παγοτράπεζα αυτή στις 28 Ιανουαρίου 1841, όταν εξερευνούσε την περιοχή ως αρχηγός αποστολής με δύο πλοία που έφεραν τα ελληνικά ονόματα *Έρεβος* και *Τρόμος*.
thumb|left|Πάγος που επιπλέει στη θάλασσα Ρος το καλοκαίρι του 2016, σε φωτογραφία στις 13 Φεβρουαρίου 2016.

Η έκταση της θάλασσας Ρος υπολογίζεται στα 950.000 τετραγωνικά χιλιόμετρα, με μέγιστο βάθος θαλάσσης λιγότερο από 1.000 μέτρα. Το πλέον αξιοπερίεργο της θάλασσας αυτής είναι η παράκτια ζώνη της που βρίθει από ηφαίστεια. Η δε επιφανειακή της θερμοκρασία είναι συνήθως -1,8&nbsp;°C. Η Θάλασσα Ρος χαρακτηρίζεται ως πλούσια σε θρεπτικά συστατικά, πλαγκτόν, και γι' αυτό το λόγο καθίσταται ικανή να θρέψει πολλά μεγαλόσωμα είδη ψαριών, καθώς και φώκιες, φάλαινες και θαλάσσια πουλιά που απαντώνται στη περιοχή.

Σημειώνεται ότι στην εν λόγω θάλασσα είναι σπάνια τα παγόβουνα και αποτελεί πόλο τουριστικής έλξης αφού εισχωρεί σχεδόν μέσα στην «καρδιά» της Ανταρκτικής.

## Δείτε επίσης
* Τράπεζα Πάγου Ρος
* Ανταρκτική

## Εξωτερικοί σύνδεσμοι

* World Database on Protected Areas – Ross Sea Region Marine Protected Area. 
* Commission for the Conservation of Antarctic Marine Living Resources, New Zealand and United States Delegation, 2015.  ''A proposal for the establishment of a Ross Sea Region Marine Protected Area''. 
* J. Glausiusz, 2007, ''Raw Data: Beacon Bird of Climate Change.'' Discover Magazine.
* Gunn, B., nd,  ''Geology The Ross Sea Dependency including Victoria-Land '' Ross Sea, Antarctica, Including the Ross Sea Dependency, the Sub-Antarctic Islands and sea, up to New Zealand from the Pole.
* K. Hansen, 2007, ''Paleoclimate: Penguin poop adds to climate picture.'' Geotimes.
* International Polar Foundation, 2007, ''Interview with Dr. Steven Emslie: The Adélie Penguins' Diet Shift.'' SciencePoles website.
* C. Michael Hogan. 2011. ''Ross Sea''. Eds. P. Saundry & C. J. Cleveland. Encyclopedia of Earth. National Council for Science and the Environment. Washington DC.
* Locarnini, R. A., 1995, the ''Ross Sea.'' Quarterdeck, vol. 1, no. 3.(Department of Oceanography, Texas A&M University, College Station, Texas.)
* 
* http://www.antarcticocean.org/. International campaign to establish Marine Protected Areas in the Southern Ocean. 
* http://www.britannica.com/place/Ross-Sea
* ''The Last Ocean'', documentary film on the Ross Sea and the international debate over its fate.

Κατηγορία:Γεωγραφία της Ανταρκτικής
Ρος
Ριμπέιρα Γκράντε (Πράσινο Ακρωτήρι)

Η **Ριμπέιρα Γκράντε** (πορτογαλικά: Ribeira Grande) είναι ένα χωριό του Πράσινου Ακρωτηρίου. Είναι η πρωτεύουσα του Δήμου Ριμπέιρα Γκράντε. Έχει πληθυσμό 2.950 κατοίκων (2005).

## Γεωγραφία
Η Ριμπέιρα Γκράντε βρίσκεται βορειοδυτικά του Πράσινου Ακρωτηρίου και βορειοανατολικά του Δήμου Ριμπέιρα Γκράντε. Είναι ένας από τους βορειότερους οικισμούς του Πράσινου Ακρωτηρίου. Βρίσκεται βορειοανατολικά της Μάο Πάρα Τρας, σε συντεταγμένες 17°11′00″ Β 25°03′45″ Δ.

## Εκπαίδευση
Η Ριμπέιρα Γκράντε συμπεριλαμβάνει διάφορα σχολεία και κολλέγια.

## Μεταφορές
Η Ριμπέιρα Γκράντε έχει δρόμους που την ενώνουν με άλλες πριοχές του Πράσινου Ακρωτηρίου, όπως με το Πόρτο Νόβο, την Πόντα ντο Σουλ και τον Δήμο Παούλ.
 
## Δείτε επίσης
* Κατάλογος οικισμών του Πράσινου Ακρωτηρίου

Ριμπειρα Γκραντε
Ριμπειρα Γκραντε